ग्रामीण खेलकूद प्रतियोगिताओं में प्रतिभाओं ने दिखाया दमखम
ब्लॉक स्तरीय क्रिकेट प्रतियोगिता का शुभारंभ
राज्य क्रीड़ा परिषद द्वारा चलाए जा रहे राजीव गांधी खेल अभियान के तहत लोहागढ़ स्टेडियम में 28 से 30 दिसंबर तक जिला स्तरीय ग्रामीण खेलकूद प्रतियोगिताओं का आयोजन किया जाएगा। जिला खेल अधिकारी सत्य प्रकाश लुहाच ने बताया प्रतियोगिताओं के दौरान 28 दिसंबर को कबड्डी, खो-खो, वालीबाल की प्रतियोगिताएं आयोजित कराई जाएंगी। इसी प्रकार 29 दिसंबर को जूड़ो, कुश्ती, हैंडबाल तथा 30 दिसंबर को हॉकी, फुटबॉल एथलेटिक्स की प्रतियोगिताएं आयोजित कराई जाएंगी। उन्होंने बताया जिला स्तरीय प्रतियोगिता में पिछले दिनों 24 से 26 दिसंबर तक ब्लाक स्तर पर आयोजित ग्रामीण खेलकूद प्रतियोगिताओं के विजेता खिलाड़ी एवं टीमें भाग लेंगी। इसी प्रकार जिला स्तरीय प्रतियोगिता में विजेता होने वाले खिलाड़ी एवं टीमों का चयन राज्य स्तरीय प्रतियोगिता के लिए किया जाएगा। सत्य प्रकाश लुहाच ने बताया राज्य स्तरीय प्रतियोगिताएं एक जनवरी से अजमेर, जयपुर, झूंझुनू अलवर में आयोजित की जाएंगी।
जिला क्रीड़ा परिषद द्वारा चलाए जा रहे राजीव गांधी खेल अभियान के तहत शनिवार को कुम्हेर ब्लाक के रारह एवं सेवर ब्लाक के बिलौठी गांव में ग्रामीण खेलकूद प्रतियोगिताओं का आयोजन किया गया। इस मौके पर कुश्ती, एथलेटिक्स, वालीबाल, जूड़ो खो-खो खलों का आयोजन हुआ। प्रतियोगिताओं में बड़ी संख्या में 16 वर्ष से कम उम्र के बालक-बालिका खिलाड़ियों ने भाग लिया। इस मौके पर विजेता टीम और खिलाड़ियों का चयन जिला स्तरीय खेलकूद प्रतियोगिता के लिए किया गया।
रारह.कस्बाके राजकीय उच्च माध्यमिक विद्यालय के खेल मैदान में राजीव गांधी खेल अभियान के तहत कुम्हेर ब्लाक स्तरीय खेलकूद प्रतियोगिता का आयोजन वीर सिंह के मुख्य आतिथ्य एवं पूर्व सरपंच गोपालदास की अध्यक्षता में किया गया। जबकि पूर्व जीएसएस अध्यक्ष गंगाराम पाराशर भूपसिंह विशिष्ट अतिथि रहे। खेल प्रभारी भूपेन्द्र सिंह ने बताया कि प्रतियोगिता में खो-खेा, कुश्ती, जूडो एथलेटिक्स प्रतियोगिताओं में 350 छात्र-छात्राओं ने भाग लिया। अतिथियों ने विजेता खिलाड़ी एवं टीमों को पुरस्कृत किया। इस मौके पर गम्भीर सिंह, प्रियेश अग्रे, खूबचंद नागर, ध्रुवराज सिंह, प्रेम चन्द आदि मौजूद थे
इसी तरह सेवर पंचायत समिति के नगला बिलौठी स्थित राजकीय प्राथमिक विद्यालय में ब्लाक स्तरीय खेलकूद प्रतियोगिता का आयोजन सरपंच बहादुर सिंह के मुख्य आतिथ्य एवं सरपंच विक्रम सिंह की अध्यक्षता में किया गया। जिला खेल अधिकारी सत्यप्रकाश ने बताया प्रतियोगिता में हाकी, कबड्डी, कुश्ती, वालीबाल एवं एथलेटिक्स खेलों में 350 बालक-बालिकाओं ने भाग लिया। समापन पर विजेता खिलाड़ियों एवं टीमों को पुरस्कार वितरित किए गए।
वैर. क्रिकेट प्रतियोगिता का शुभारंभ करते अतिथि।
रुपवास. गेंद खेलकर क्रिकेट प्रतियोगिता का शुभारंभ करती एसडीएम सुनीता पंकज।
hin_Deva hin_Deva hin_Deva hin_Deva hin_Deva hin_Deva hin_Deva awa_Deva